Les Comes 4x4 Festival atreu aficionats de deu països d'Europa - Regió7\nLes Comes 4x4 Festival atreu aficionats de deu països d'Europa\nLa reeixida estrena de totes les novetats logístiques, esportives i de serveis dissenyades per l'organització referma l'atractiu d'una trobada única i singular\n16·03·19 | 23:27\n«Aquesta trobada és coneguda arreu de l'Estat. La coneixen tots els bons aficionats al món del motor i dels tot terreny». De manera espontània, sense interpel·lació prèvia, Isaac Aragón, el pilot que va signar ahir el millor temps a l'exhibició de l'Ultra4 Four Iberian Challenge, exposava la seva percepció sobre el ressò que Les Comes 4x4 Festival té a la resta de l'Estat. Una reflexió que es pot estendre a la veïna França i a grups d'aficionats d'Alemanya, Anglaterra, Àustria, Bèlgica, Finlàndia, Itàlia i Portugal. L'organització va constatar la presència, ahir, a la finca surienca, d'aficionats de fins a deu països diferents.\nL'Europeu d'Ultra4 obrirà el foc a les Comes el maig\nLes Comes 4x4 Festival va desfermar, per tant, un nou pelegrinatge d'amants dels tot terreny. Ahir, l'organització no va facilitar xifres d'assistència globals. Només va fer públic que tant l'exhibició de vehicles de l'espectacular Ultra4 Iberian Challenge com la Supertrack van aplegar 4.000 espectadors cadascuna. Regió7 va poder constatar, presencialment, que tant el matí com a la tarda de dissabte l'assistència de visitants era superior a la registrada en l'edició del 2018. Per tant, el festival va consolidar o superar la xifra de 10.000 assistents que es van aplegar a l'heretat, entre divendres i dissabte, per gaudir de l'experiència Les Comes, l'any passat.\nReeixida estrena de les novetats\nEncertar a l'hora de dotar de nous atractius i al·licients Les Comes 4x4 Festival s'ha convertit en un hàbit per a Pep Vila i el seu equip de col·laboradors. Ahir, totes les innovacions que s'estrenaven van rebre el vistiplau majoritari dels assistents, tant les que fan referència a primícies esportives o a reformulacions de les preexistents com les que afecten els serveis.\nLa nova àrea de restauració del Balancí es va inaugurar amb una acceptació majoritària. El públic es va fer seu aquest espai talment com si ja formés part del pòsit deixat en la seva memòria per anteriors estades a l'aplec. La grada situada al fons de l'esplanada on es desenvolupa la Supertrack quasi estava plena de gom a gom mitja hora abans de l'inici de l'exhibició.\nPel que fa a aquesta prova, el clàssic per excel·lència de les tardes de dissabte i diumenge de Les Comes 4x4 Festival, la reformulació efectuada per l'organització va acontentar tant els pilots que menen prototips irrecognoscibles, modificats de forma extrema, com aquells aficionats que volen exhibir les seves habilitats al volant del tot terreny que, amb lleus adaptacions, utilitzen en la seva vida quotidiana.\nDes d'aquesta vuitena edició de Les Comes 4x4 Festival, el circuit de la Supertrack ofereix dos recor-reguts alternatius als agosarats participants. Els vehicles sense adaptacions extremes només han d'eludir les zones construïdes amb roques de grans dimensions i així els seus pilots poden xalar amb la resta de reptes i obstacles.\nA dos quarts de quatre, a l'inici de l'exhibició, una trentena d'agosarats havien entomat el desafiament de la Supertrack. Però la temptació era irresistible i el nombre d'inscrits es va anar incrementant fins a la quarantena. I així, la durada de la Supertrack va superar amb escreix les dues hores previstes inicialment. El gua-nyador pel que fa als prototips va ser el pilot francès Vincent Furiet, mentre que el català Sebastià Mas es va imposar entre els 4x4 amb escasses modificacions.\nMentre 900 conductors menaven els seus 4x4 per les pistes habilitades, ja fos per les exigents negres i marrons o per les vermelles, blaves i verdes, més assequibles, puntualment, a les onze del matí es va iniciar l'Exhibició Dakar BF Goodrich. Tots els vehicles anunciats hi van prendre part menys el bugui de Dani Solà, que va ser substituït pel de José Antonio Hinojo. Els cotxes dels dakarians Isidre Esteve, Xavier Foj i Cristina Gutiérrez; els buguis de l'esmentat pilot almerienc, així com del manresà Gerard Farrés, de Joan Font i d'Alberto Carranza, i els camions de Gerard De Rooy i Moi Torrallardona, Jordi Juvanteny i Alberto Herrero van delectar els presents durant una hora, però encara més a la cinquantena d'aficionats que van poder donar una volta al circuit com a copilots.\nL'Ultra4, un atractiu afermat\nL'exhibició de prototips de l'Ultra4 Iberian Challenge va aplegar una gernació. Dinou màquines van exhibir la seva capacitat per pujar parets de pedra de quatre metres d'alçada o de baixar-les. Cesc Vila xalafa amb la seva tasca com a speaker. «A Laurent Saubis no li importa gaire el temps, el que li agrada és oferir espectacle», clamava en el moment més emocionant dels quasi 90 minuts de xou. L'alacantí Isaac Aragón Candela, en la seva estrena com a pilot d'aquesta modalitat, va excel·lir amb un registre de 2.04.2. En segon lloc es va situar Vicent Furiet (2.09.5) i tercer va ser el zamorà José Manuel Martín (2.10.0)\nL'espai on es van situar les sis zones que participaven al primer concurs de circuits RC Crawlers va tenir una activitat incessant fins a l'inici de la Conferència Dakar, que va tenir la presència de Nani Roma, Pablo Moreno, Txema Villalobos, Óscar Fuertes, Álex Haro, Àlex Aguirregaviria, Jordi Comallonga, Dani Oliveres, Juan Carlos Fernández. Tom van Genugten, Rafa Tornabell i Ferran Marco, a més dels pilots que van protagonitzar l'exhibició matinal i del nou director del ral·li, David Castera. Sens dubte, ahir, l'epicentre del Dakar era a Les Comes de Cererols.


Veïns de l'Urgell s'estan 13 hores sense llum - Teleponent\nInici Comarques Urgell Veïns de l’Urgell s’estan 13 hores sense llum\nVeïns de l’Urgell s’estan 13 hores sense llum\nAlcaldes i veïns de la Vall del Corb reclamen millores a la xarxa elèctrica. Endesa remarca que el fet que la zona estigui afectada pel Pla Alfa va alentir la reparació de l'avaria\nImatge d'uns operaris retirant l'aïllament existent per canviar-lo per un de nou en una torre d'Almenar, de la línia d'alta tensió a 132 kV Lleida-El Pont de Suert\nMés de 600 abonats de la Vall de Corb, en concret de les poblacions de Vallbona de les Monges, els Omells de Na Gaia i Llorens, a l’Urgell, es van veure afectats dissabte passat per un tall en el subministrament elèctric, que es va allargar durant més de 13 hores.\nVan estar sense llum des de les 4.50 hores fins passades les 18.08 hores, quan es va restablir el servei, segons Endesa. Els respectius ajuntaments han començat a recollir les reclamacions dels afectats, tenint en compte que la incidència es va donar coincidint de ple amb l’episodi d’onada de calor.\nDes del Consell Comarcal de l’Urgell denuncien que és el segon tall que pateix la zona en el darrer mes i exigeixen solucions per fer-hi front. Des d’Endesa han explicat que en situacions normals l’avaria s’hauria pogut solucionar en un termini de temps més curt però el fet que la zona estigui afectada pel Pla Alfa comporta que una brigada s’hagi de desplaçar fins la zona per revisar in situ la línia abans que aquesta es pugui reconnectar per poder restablir el servei.\nDes del Consell Comarcal de l’Urgell reclamen la celebració d’una reunió passat l’estiu entre els alcaldes de la comarca amb responsables d’Endesa i del Departament d’Empresa i Coneixement per buscar solucions i exigir que la companyia porti a terme les inversions per millorar la xarxa a què es va comprometre arran de les considerables nevades del març del 2017 que també van deixar hores sense llum els veïns de la Vall del Corb.\nFonts d’Endesa han reconegut que es va trigar més de 13 hores en poder restablir i han posat de relleu que la zona per on discorre la línia avariada es troba afectada pel Pla Alfa, que posen en marxa els Agents Rurals per a la prevenció d’incendis forestals.\nAquest fet va impedir que es pogués reconnectar la línia avariada des del centre de control de la companyia, cosa que hauria permès solucionar l’avaria més aviat. En aquest sentit, Endesa va desplaçar una brigada que va revisar in situ la xarxa abans que es pogués restablir el servei.\nLa companyia assegura que va traslladar un grup electrogen però que aquest no es va poder connectar correctament per poder garantir la llum de forma provisional.\nDes de la companyia s’han mostrat disposats a participar a la reunió amb els alcaldes i a escoltar les seves reclamacions i han recordat que Endesa va anunciar aquest estiu el Pla Lleida, un pla extraordinari d’inversions per als dos pròxims anys amb una dotació pressupostària de 19,1 milions d’euros que inclou 134 projectes repartits per les diferents comarques de la demarcació.\nAquesta inversió se sumarà a les actuacions ordinàries programades per la companyia a Lleida, per valor de 28,5 milions d’euros.\nArticle anteriorLa dona morta a Mollerussa que assistia al festival ‘The End of the World’ és una veïna d’Andorra de 30 anys\nArticle següentEl preu de venda de pisos de segona mà puja a Lleida un 2’1% interanual


Dos detinguts per una agressió ultra després d'una manifestació a Artós per la sentència\nCinc persones van agredir un jove al metro de Barcelona el 17 d'octubre del 2019, després de dues concentracions que van coincidir a la plaça Artós\nRedacció 07/08/2020 - 17.49\nImatge de la concentració feixista del 17 d'octubre\nEls Mossos d'Esquadra han detingut aquesta setmana dos homes de grups d'extrema dreta per una greu agressió a un jove al metro de Barcelona. Cinc persones van atacar la víctima després de participar en una manifestació d'ultres a la plaça Artós, al barri de Sarrià de Barcelona, el 17 d'octubre. El jove havia participat en una convocatòria antifeixista.\nEls agressors, quatre nois i una noia, van provocar un fort traumatisme cranioencefàlic al jove antifeixista i van trencar-li dues peces dentals. De moment, als dos detinguts se'ls atribueix un delicte de lesions greu amb agreujant d'odi.\nEls fets van passar el 17 d'octubre, durant la quarta nit consecutiva d'aldarulls a Barcelona per la sentència del procés. Dues manifestacions, una d'ultres i una antifeixista, van coincidir a la plaça Artós de Barcelona. El mateix dia es van produir altres agressions, però la d'aquest jove no va transcendir als mitjans.\nUn dels autors del delicte es troba a la presó de Lledoners, on compleix pena per altres agressions. L'altre va ser detingut a Cornellà de Llobregat. Els dos formen part de col·lectius d'extrema dreta i faccions radicals de seguidors d'equips de futbol.\nLa investigació continua oberta per identificar els altres tres autors del delicte. Abans d'aquesta agressió al metro, el mateix grup va increpar una noia amb insults racistes.\nUn jove va patir una greu agressió el passat 17 d'octubre al metro de Barcelona després de dues manifestacions d'ideologia antagònica. Hem detingut dos dels presumptes agressors vinculats a grups d'ultradreta https://t.co/sdh9xNWYii pic.twitter.com/urn6VFPxM1\nManifestacions a la plaça d'Artós\nEl 17 d'octubre dues manifestacions, una d'ultres i una antifeixista, van coincidir a la plaça Artós, al barri de Sarrià de Barcelona. Cada grup estava integrat per unes 300 persones i els Mossos d'Esquadra van separar-los amb un cordó de seguretat d'entre uns 50 i 100 metres.\nEls ultres portaven bengales i coets, van fer salutacions feixistes i crits a favor de Hitler i Franco i contra l'independentisme i contra Pedro Sánchez. També van cantar el "Cara al sol".\nMés tard, a la cantonada entre els carrers Balmes i Rosselló, uns manifestants d'ultradreta van apallissar brutalment un jove antifeixista. També hi va haver una agressió a un jove ultra que, segons els atacants, portava un ganivet de grans dimensions.


Decret 256/1993 sobre la denominació oficial del municipi de Monòver - Viquitexts\nDecret 256/1993 sobre la denominació oficial del municipi de Monòver\nDECRET 256/1993, de 30 de desembre, pel qual s’aprova el canvi de denominació del municipi\nde Monóvar per la forma bilingüe Monòver en valencià i Monòvar en castellà. [94/0375]\nPublicat al Diari Oficial de la Generalitat Valenciana (DOGV) núm. 2.190, del 21 de gener de 1994\nL’Ajuntament de Monóvar, de la província d’Alicante, en la sessió celebrada el dia 1 d’abril de 1993, va sol·licitar el canvi del nom de l’actual municipi per la forma bilingüe de Monòver en valencià i Monóvar en castellà.\nLa Direcció General de Política Lingüística de la Conselleria d’Educació i Ciència considera correcta en valencià la grafia Monòverm i no és procedent cap informe per la forma en castellà de Monóvar, que és la denominació actual.\nPer tant, vist l’expedient instruït per l’Ajuntament de Monóvar per a l’alteració de la denominació actual del municipi per la forma bilingüe de Monòver en valencià i Monóvar en castellà, on s’acredita el compliment de les prescripcions exigides en la legislació vigent, a proposta del Conseller d’Administració Pública i la deliberació prèvia del Govern Valencià en la reunió del dia 30 de desembre de 1993,\nL’actual municipi de Monòvar, de la província d’Alacant, adoptarà la forma bilingüe de Monòver en valencià i Monovar en castellà. Les referències que a l’antic nom hagen realitzat els òrgans de l’Estat i uns altres organismes públics s’entendran fetes, a partir de la publicació d’aquest decret al Boletín Oficial del Estado, a la nova denominació.\nValència, 30 de desembre de 1993\nDecret 256/1993 sobre la denominació oficial del municipi de Monòver.\nEl municipi de Monòver a la Viquipèdia\nLa pàgina web de l’Ajuntament de Monòver\nObtingut de «https://ca.wikisource.org/w/index.php?title=Decret_256/1993_sobre_la_denominació_oficial_del_municipi_de_Monòver&oldid=77188»\nLa pàgina va ser modificada per darrera vegada el 21 set 2014 a les 12:48.


La xarxa de biblioteques demana suggeriments per regalar llibres per Sant Jordi - Canal Terrassa\nLa xarxa de biblioteques demana suggeriments per regalar llibres per Sant Jordi\nJosep Maria CodinaData: 21/04/20\nFins aquest dijous dia 23, la xarxa de biblioteques municipals recullen tots els suggeriments dels seus ususaris que recomanen títols de llibres per regalar aquesta setmana amb motiu de Sant Jordi. Tothom qui vulgui participar-hi ha de respondre a la pregunta: Quin llibre regalaries aquest Sant Jordi?, un dia del llibre del tot diferent amb motiu de la confinació pel coronavirus. Les recomanacions es poden fer arribar a través del compte de twitter de les biblioteques o per correu electrònic.\nUn cop finalitzada la campanya, les biblioteques intentaran que tots els títols proposats s’integrin en els seus fons documentals i posar-los a disposició dels ciutadans en el servei de préstec habitual. Cada llibre portarà un distintiu amb la persona que l’ha proposat. L’únic requisit és que les obres suggerides girin a l’entorn de cinc temàtiques: la novel•la, coneixements per a infants, ciències pures, ciències aplicades o filosofía. A més, les biblioteques adquiriran els llibres en les botigues locals reforçant el compromís municipal de suport al comerç de proximitat.\nAmb motiu de Sant Jordi, a la web de les biblioteques ja s’ha publicat els deu relats guanyadors de l’edició del 2019 del Premi de Narracions Curtes Soler i Palet. Aquestes històries passen a engrossir les publicacions de relats d’edicions anteriors publicades a la mateixa web.\nD’altra banda, a partir d’aquest dilluns 20 d’abril, Òmnium Cultural publicarà un fil a twitter per, com cada any, donar a conèixer els llibres dels autors terrassencs que s’han publicat en els darrers dotze mesos. La trobada anual amb els escriptors es farà via telemàtica.\nA twitter hi haurà una breu explicació de cada obra així com dels seus autors. En el darrer any un total de 45 escriptors han publicat un conjunt de 58 obres en català. El recull d’obres del 2019 en qualsevol llengua, es pot consultar a la web municipal www.terrassa.cat/informacio-terrassenca. D’altra banda l’Ajuntament anima a celebrar el Sant Jordi des de casa penjant en portes i balcons dibuixos de roses, dracs o llibres en paper, cartró o format pancarta.\nTags: autorsllenguallibrespréstecpropostesSant Jordisuggerimentsxarxa biblioteques\nCreu Roja distribueix 27.800 mascaretes a 31 residències de gent gran de Terrassa


Alfaventur - Inici\nFotografies VII Alfaorientació\nFotos del Jordi Boira\nMoltes gràcies a tots per participar!!\nVII Alfaorientació - 27 octubre 2019\nObertes les inscripcions - http://www.trailrunninglleida.cat/\nAlfarràs, 27 Novembre 2019\nDescripció i objectiu prova:\nLa prova consisteix en la recerca, per part dels equips participants, de diferents “fites” col·locades al llarg d’un extens territori que inclou el propi poble d’Alfarràs i les contrades més pròximes. Tot això amb un temps límit i amb l’única ajuda d’un plànol amb les indicacions a seguir. L’equip participant tria –en funció de l’estratègia que vol seguir- l’itinerari que ell cregui convenient per tal de sumar el màxim de punts possibles i tornar a lloc de partida sense penalització de punts per haver excedit el temps estipulat.\nEl competidor que hagi aconseguit la major puntuació serà el guanyador.\nLes curses d'orientació són competicions camp a través, contra-rellotge i sense un itinerari preestablert, però amb l'obligació de passar pels controls assenyalats a un mapa. El mapa és desconegut pels participants fins al moment de la sortida.\nAquesta cursa serà en modalitat rogaining o score, on l'ordre del pas pels controls és lliure.\nRecorregut i temps:\nRecorregut rústic i urbà que transcorre pels termes d’Alfarràs, Andaní, Ivars de Noguera i Castillonroi, així com tot el terme dels voltants.\nTemps màxim per assolir el màxim de fites sense penalitzar:\nOPEN: 3h:30’ hores.\nFAMILIAR: 3h:00’ hores\nPer equips de 2 a 4 persones\nOPEN – L’equip és format per majors d’edat i/o membres de més de 14 anys.\nFAMILIAR – L’equip és format per adults i nens/es menors de 14 anys.\nNota: En el cas d’haver-hi un equip en la categoria OPEN format només per majors de 14 anys però menors de 18, per poder participar, hauran de portar el mateix dia de la proba una autorització firmada pels pares.\n· 7:30 Diumenge 27 d'octubre als baixos de l’Ajuntament d’Alfarràs, OBERTURA DE PORTES i INSCRIPCIONS DE DIA (fins les 8:15)\n· 8:15 BRIEFING explicatiu de la prova.\n· 8:30 ENTREGA DE MAPES – OPEN i FAMILIAR.\n· 8:45 SORTIDA cronometrada de la prova – OPEN i FAMILIAR.\n· 11:45 ARRIBADA i inici de les penalitzacions horàries – FAMILIAR.\n· 12:15 ARRIBADA i inici de les penalitzacions horàries – OPEN.\n· 13:00 TANCAMENT META per a tothom.\n· 13:30 ENTREGA PREMIS.\nOPEN i FAMILIAR: 10€ socis Alfaventur / 12 € no socis.\nMenors de 14 anys participació GRATUÏTA (tindran bossa del corredor però no obsequi de la cursa)\nINSCRIPCIÓ DE DIA: 13€ socis Alfaventur / 15€ no socis.\nBossa del corredor amb obsequi per als 150 primers inscrits.\nTrofeus per als 3 primers de totes les categories.\nAvituallament i esmorzar per a tothom a l’arribada.\nAvituallament sòlid i líquid a l’arribada\nTemps cronometrats per a les dues categories.\nParking per als vehicles.\nServei de dutxes i guarda-roba.\nAssegurança inclosa a la inscripció.\nCartells informatius de la prova.\nOrganitza i Col.labora\nClub Esportiu Alfaventur d’Alfarràs.\nExc. Ajuntament Alfarràs\nExplicació del sistema de puntuació:\nPUNTUACIÓ DELS PUNTS DE CONTROL\nLa puntuació de les balises oscil·larà entre 3 punts, la de menys punts i 9 punts, la que més.\nA cada fita li correspon un número i el primer equival al nombre de punts que s’aconsegueix.\nFita 30 3 punts\nFita 31 3 punts\nFita 40 4 punts\nFita 42 4 punts\nFita 62 6 punts\nFita 63 6 punts\nFita 90 9 punts\nEs comença a penalitzar quan es sobrepassa el temps establert de 3h:30’ en la categoria OPEN o de 3h:00’ en la FAMILIAR de la següent manera:\nLa classificació s’establirà finalment per ordre de màxima puntuació total obtinguda per la suma de punts i la resta en forma de penalització si s’escau. El temps final obtingut a la meta servirà per desfer possibles empats a punts.\nRoba d’esport i sabatilles adequades per al running.\nPrenda d’abric tipo paravent (en funció de la meteo pronosticada).\nBolígraf o subratllador per a marcar la ruta al mapa (l’organització en lliurarà després del briefing inicial).\nPolaines de protecció per les cames.\nMenjar sòlid tipus barretes energètiques.\nLa cursa d’orientació és una prova no competitiva.\nPodran prendre part a la marxa tots els majors de 18 anys, els menors hauran d'anar acompanyats de majors d’edat.\nCal respectar les normes de circulació, tant a les pistes forestals com als trams de carretera, aquests estan oberts al trànsit.\nL'organització no es farà responsable d'aquells participants que no respectin les disposicions del Codi de Circulació o dels agents de trànsit, essent ells mateixos els responsables de les infraccions que puguin cometre.\nCal respectar les marques del recorregut, així com tenir cura de la natura i ser respectuós.\nL'organització declina tota responsabilitat dels possibles incidents tant físics com materials que la participació a la marxa pugui representar per als inscrits, ni dels que puguin fer a tercers.\nSi per causes meteorològiques o d'altres tipus per força major no es pot donar la sortida a la prova, no es retornarà l'import de la inscripció. Els inscrits rebran la bossa d'obsequis i es mantindrà l’esmorzar popular.\nEl sol fet d'inscriure's a la marxa suposa l'acceptació d'aquest reglament.\nL'orientació esportiva té com a principi fonamental l’honestedat.\nLa competició d'orientació es realitza en silenci.\nEls orientadors no poden intercanviar-se cap mena d'informació durant la cursa.\nNo es pot realitzar una part o el total del recorregut en col·laboració d'un o més orientadors (si no està indicat específicament)\nSi un competidor perd la targeta de control, l'estripa o la manipula, serà desqualificat.\nObsequi de la VII Alfaorientació\nJa tenim al punt el regal d'aquesta edició.\nUns manguitos xulissims de la casa Hoko.\nInscripcions obertes fins al 25/10/2019 a les 23:59 No us despisteu!! www.trailrunninglleida.cat


Triomf del Baxi Manresa en una guerra de desgast (74-67) - Regió7\nTriomf del Baxi Manresa en una guerra de desgast (74-67)\nValtonen i Moneke impulsen el Baxi a una victòria de prestigi molt treballada\nManresa | 03·10·21 | 22:18 | Actualitzat a les 10:40\nResum del Baxi-Baskonia ACB.com\nFa la cara que Elias Valtonen no durarà gaire temps al Nou Congost. Mentrestant, gaudim-lo. Hi ha hagut casos de jugadors com ell que van ser flor d'un dia, però no sembla el cas. El finlandès de 22 anys, fins ara amagat al Tübingen de segona divisió alemanya i descobert per Xevi Pujol, ho té tot per triomfar. Fins ara se li havien vist maneres, però avui s'ha destapat. En un últim quart formidable, entre ell i Chima Moneke han impulsat el Baxi a una victòria contra el Baskonia de prestigi, treballadíssima i en un partit de molt desgast a totes les bandes del camp.\nDe tota manera, encara falten detalls per polir. L'individualisme inherent a alguns jugadors encara apareix quan hi ha dubtes. Caldrà llimar-ho. Guanyant tot es veu amb una altra cara i, per ara, el Baxi està al cinquanta per cent en un inici de curs de calendari complicat.\nEl partit ha començat amb molt de ritme. El Baskonia havia jugat 48 hores abans al Pireu i el Baxi venia d'una setmana de descans i era convenient un ritme viu. També cal tenir en compte la diferència de físic que possibilita que en un cinc contra cinc els manresans surtin debilitats davant d'adversaris d'Eurolliga. El control del lituà Giedraitis ha sigut un problema a l'inici. Ha anotat un triple només començar i, ben secundat per un Jayson Granger amb galons, per la baixa de Wade Baldwin, ha possibilitat petits avantatges bascos.\nRoda de premsa postpartit del Baxi-Baskonia Bàsquet Manresa\nEl Baxi s'ha refet amb individualitat, dos triples seguits poc esperats, i algun amb un pèl de fortuna, de Dani Pérez que han situat el 13-8, capgirat tot seguit per Nnoko i un altre triple de Giedraitis. La primera meitat ha sigut una lluita entre l'encert exterior del conjunt d'Ivanovic, amb cinc triples al descans, i la força que els manresans posaven en el rebot ofensiu, set captures en els primers vint minuts. Així, l'entrada de Moneke ha permès intensitat en aquest sentit i, entre els seus punts i dues bones accions seguides de Valtonen, un bàsquet i un triple, el Baxi s'ha escapat amb el suport d'una tècnica que ha permès a Rafa Martínez anotar un tir lliure en el seu partit 600 a l'ACB (22-16 al descans).\n✈ A @Yankusima le gusta VOLAR... ¡Completa el ALLEY OOP de @JT_thomassonJr!\n📹 En directo en @MovistarBasket #LigaEndesa#ListosParaRomperla pic.twitter.com/LQPRPwD0fa\n— Liga Endesa (@ACBCOM) 3 de octubre de 2021\nEl Manresa ha tingut uns bons minuts d'inici del segon període. La zona era local, primer amb Bako i després amb Sima, que carregaven molt el rebot. La setena captura ofensiva de l'equip, a càrrec del gironí, ha deixat un 29-21 que no ha crescut més pel desencert en els tirs lliures. En la primera meitat de l'enfrontament, els amfitrions han arribat a desaprofitar cinc.\nPerò el Baskonia s'ha refet de la mà del perímetre. Entre Marinkovic i Fontecchio han aproximat l'equip fins al 29-26. Thomasson ha respòs amb un triple, però ja llavors s'ha notat poca elaboració en el Baxi, accions personalitzades en l'escorta i que han recordat episodis del dia del València. Massa pilotes perdudes, set fins aleshores, feien passar un 34-26, després d'un alley-oop de Sima, a un 34-31, amb un triple de Giedraitis. En uns darrers minuts de poca anotació, tot quedava pendent de la represa (37-33).\nEn el tercer període, el Baskonia ha buscat descaradament el seu pivot Landry Nnoko. Més fort físicament que Sima i Bako, la seva feina d'erosió ha castigat els cincs manresans de faltes personals. Per sort, ha errat alguns tirs lliures, ja que l'equip bagenc havia entrat en bonus quan encara faltava 6.42 per al final. També ha costat aturar els tirs d'un gran Fontecchio. En aquests minuts, ja ha començat a sorgir de nou Valtonen, amb dos punts i un intent de cistella a la contra tapat per l'italià del Baskonia que han deixar el resultat en l'últim descans en un 55-51.\n📹 En directo en @MovistarBasket #LigaEndesa#ListosParaRomperla pic.twitter.com/RqKXsbCiS3\nTot estava obert en els primers minuts, i un triple de Guillem Jou ha semblat segellar l'escapada a 7.05 per al final (62-55). Però els equips d'Ivanovic, com els dolents de les pel·lícules, mai no estan morts i Fontecchio i Nnoko han aproximat fins al 62-60. A més, Bako cometia la quarta falta. Però la tornada pista de Sima, una més gran intensitat defensiva a l'hora de robar o els grans minuts de Moneke han possibilitat entrar en l'últim minut amb nou punts d'avantatge. S'ha estat a punt de complicar la cosa amb una doble antiesportiva entre Dani Pérez i Granger. Però la feina ja estava feta. El Baxi, i més davant de la seva gent, sembla que podrà competir contra tothom.\n— BAXI Manresa (@BasquetManresa) 3 de octubre de 2021


Wikiloc - ruta CREU DE GURB - Gurb, Catalunya (España)- GPS track\nAvui estàvem de turisme per Vic i una de les activitats que hem fet ha sigut, pujar a la Creu de Gurb, un mirador privilegiat de la Plana de Vic, el Montseny, el Pirineu i el Pre-pirineu.\nDeixem el cotxe a l’església de Sant Andreu i ens dirigim al corriol que ens du a la llera del Rec del Puig, el camí del bosc encantat, amb animals tallats en fusta, caus per ocells, ponts de fusta i petits corriols per passejar. Un lloc màgic i encisador\nEns enfilem cap a Sant Roc i després pugem al mirador del Serrat de la Bassa per anar a buscar la pista del Pla de les Rovires. Passem pel costat dels Terressos del Tir, unes formacions de margues blavoses, sense vegetació, amb aspecte de paisatge lunar.\nIniciem la pujada de forma suau però constant, fins un desviament amb pal indicador, el de l’esquerra és el camí transversal i el de la dreta, que nosaltres agafem, puja força dret per la costa del castell. El terra esta humit i enfangat, al ser tant dret rellisca, sort de les arrels que sobresurten i fan d’escala.\nArribem al cim una petita esplanada sobre un potent rocam, on si intueix les restes de l’antic castell. Avui dia hi ha un pal amb l’estelada, una taula d’orientació i la creu de ferro que li dona nom. Per sort avui el dia es molt clar i nítid, tenim molt bones vistes, podem gaudir de l’excel•lent panoràmica de la Plana de Vic , el Pirineu i el Montseny nevats. Veiem els Terressos blancs, margues blavenques riques en fosils.\nBaixem pel camí dels 6 pins, bastant abrupte. Passem per Sant Jaume de Vilafreser. Seguim el PR C 41 i retornem a Sant Andreu\nQuan es triga fins arribar a dalt?\nHola, ha trobat interessant aquesta ruta CREU DE GURB https://ca.wikiloc.com/rutes-senderisme/creu-de-gurb-22435393 Salutacions, Wikiloc - Rutes del Món


El 28è festival FEM Jazz de Banyoles torna a l’espai de la Muralla en el format habitual - Ràdio Banyoles\nEl 28è festival FEM Jazz de Banyoles torna a l’espai de la Muralla en el format habitual\nDivendres 13 de maig · 14:55\nLa programació, que creix en representació local, inclou els concerts de Miguel-Bayer-Lai, Trio Nilo, 97onzas, batalla de Big Bands amb Ivan González i Víctor Carrascosa Quartet, entre altres.\nEl Festival d’Emergències Musicals FEM Jazz de Banyoles arriba enguany a la 28a edició recuperant el format prepandèmia i amb la majoria de propostes centralitzades a l’espai de la Muralla. Des del divendres 27 de maig i fins al diumenge 29 s’han programat una quinzena de propostes amb l’objectiu d’omplir la ciutat de jazz en diferents estils i formats.\nLa guitarrista Amidea Clotet serà l’encarregada d’obrir les activitats a l’Espai Eat Art de la Fundació Lluís Coromina. Les propostes continuaran, ja a la Muralla, amb una jam session coordinada pels saxofonistes banyolins David Llop i Martí Cabarrocas; i el també banyolí Lluís Cardenal tancarà les propostes de la primera jornada amb una sessió de música punxada.\nDissabte les propostes inclouen un dinar popular a la Muralla seguit d’una xerrada sobre el jazz a Catalunya i Banyoles durant la Segona República, el concert de Trio Nilo i, ja a la nit, la proposta osonenca i banyolina 97onzas i Saikel Deejay. També dissabte, l’Auditori acollirà l’única proposta de pagament del festival, el concert de Cristina Miquel, Marcel·lí Bayer i Clara Lai. El president del Taller de Música de Banyoles, Isidre Palmada, ha explicat que es tracta d’una proposta inèdita que s’emmarca en Els Millors Festivals, una iniciativa que busca reivindicar la tasca dels festivals petits com a altaveus de joves talents.\nIsidre Palmada - president Taller de Música Banyoles · 01:01\nLa programació de diumenge inclou les propostes familiars, seguint el format habitual de Pícnic Jazz. Arrencaran a les 11 h i inclouen les propostes dels locals La Dona del Sac, espai de joc, batalla de big bands amb Ivan González, la proposta també local d'Els Benítez, amb Toni Pujol, un dels impulsors del Festival, i tancarà la programació el jove trompetista Víctor Carrascosa en format quartet.\nIsidre Palmada ha remarcat la qualitat de les propostes, que enguany inclouen més representació local que mai.\nIsidre Palmada - president Taller de Música Banyoles · 00:50\nA la presentació del FEMJazz, que ha tingut lloc aquest divendres a la Muralla, el regidor de Cultura de Banyoles, Miquel Cuenca, ha destacat que es tracta d’un festival referent que complementa la programació cultural de la ciutat omplint-la de jazz de qualitat.\nMiquel Cuenca - regidor Cultura Banyoles · 00:37\nLa programació completa i els horaris del 28è FEM Jazz de Banyoles es pot consultar a www.femjazz.cat.


Política de protecció de dades de caràcter personal · 37 Concurs Escolar ONCE\nFem servir cookies per assegurar que donem la millor experiència a l'usuari en el nostre lloc web. Si continua utilitzant aquest lloc assumirem que hi està d'acord. Més Informació Tancar\nSALT AL CONTINGUT\n37 CONCURS ONCE\nPROGRAMA DE SENSIBILITZACIÓ EDUCATIVA\nCatalá Catalán (seleccionado)\nTELÈFON GRATUÏT 900 808 111\nBASES DEL CONCURS Cessió de drets\nDIRECTORI DE CENTRES ONCE\nObrir - Tancar Menú\nConcurs escolar ONCE\nCom participar en el 37è Concurs Escolar ONCE\nEsdeveniments Concurs ONCE\nPrimària y ED. Especial\nSecundària i FP Bàsica\nCessió de drets\nD'acord amb l'establert en el Reglament (UE) 2016/679, del Parlament Europeu i del Consell, de 27 d'abril del 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (Reglament general de protecció de dades), l’informem dels aspectes següents:\nLes dades de caràcter personal que es recullen en el formulari de sol·licitud de participació en el Concurs Escolar s’inclouran en un fitxer responsabilitat de l'ONCE, que té el domicili a aquests efectes a la Direcció General, al carrer Prado, 24, 28014 Madrid.\nEl tractament que l'ONCE farà de les dades és el necessari per a la gestió i resolució de la sol·licitud presentada.\nSi el/la titular de les dades no presta el consentiment per al tractament de les dades mateixes, la sol·licitud no es podrà tramitar i en seran impossibles la gestió, desenvolupament i compliment de les obligacions que en deriven.\nL'ONCE té nomenada una Delegada de Protecció de Dades, amb qui es podrà contactar en el correu electrònic dpdatos@once.es i/o a l'adreça postal del carrer Prado, 24, 28014 Madrid.\nLa base jurídica del tractament de dades rau en el consentiment exprés i informat del/de la titular de les dades\nLes dades es conservaran durant el temps imprescindible per a la tramitació i resolució de la sol·licitud i el desenvolupament del Concurs Escolar.\nEn qualsevol moment, el/la titular de les dades podrà exercir els drets d'accés a les dades, rectificació, supressió, limitació o oposició al tractament i a la portabilitat de les dades mateixes; i també revocar el consentiment atorgat per al tractament de les seves dades. Aquests drets es podran exercir mitjançant sol·licitud per escrit a l'ONCE, dirigida a l'adreça postal del carrer Prado, 24, 28014 Madrid o al correu electrònic dpdatos@once.es La revocació del consentiment no afectarà la licitud del tractament basada en el consentiment inicial atorgat per vostè.\nEl/la titular de les dades té dret, en cas que així ho consideri, a presentar una reclamació davant l'Agència Espanyola de Protecció de Dades.\nEl Concurs Escolar del Grup Social ONCE és un programa de sensibilització educativa, avalat per 37 edicions, que ajuda a fomentar valors com la solidaritat i el pensament crític, el paper actiu de l'alumnat i el treball col·laboratiu, per aconseguir la igualtat d'oportunitats per a totes les persones.


Equips japonesos de visita a Barcelona - FC Barcelona\nHomeSeccionsFutbol SalaFutbol Sala BaseNotíciesEquips japonesos de visita a Barcelona\nEquips japonesos de visita a Barcelona\nDos equips japonesos aprenen amb el futbol sala blaugrana La visita de dos clubs japonesos és l’última de les visites internacionals al futbol sala culer Anteriorment, l’Everton i la Federació Anglesa de Futbol Sala també havien passat un temps amb la secció\nEquips japonesos de visita a Barcelona / FOTO: FCB\nAquesta setmana ha tingut lloc una trobada de dos equips japonesos de futbol sala a les instal·lacions blaugrana per tal de millorar les seves habilitats i desenvolupar el futbol sala del país asiàtic d’una manera més eficient.\nEl Zott Waseda Futsal Club i el Penta Futsal Club han enviat els seus equips a Barcelona per poder gaudir d’unes jornades intensives de tecnificació. És conegut que al Japó hi ha un enorme interès per aquest esport i la Lliga local està en constant desenvolupament. És per aquest motiu que aquests dos clubs s’han desplaçat a Barcelona en un viatge de deu dies per tal de millorar la seva tècnica individual.\nTots dos equips han portat nois d’entre 12 i 14 anys i van fer una sessió d’entrenament amb el tècnic del Barça B, Andreu Plaza, i el seu ajudant, Juanma Ruíz, que van estar ensenyant als nois tècnica individual i d’equip. A més, els entrenadors de tots dos equips van prendre notes dels sistemes d’entrenament del Barça B en la sessió posterior, en què van poder veure in situ com s’exercitaven les joves promeses del futbol sala formatiu blaugrana.\nAquesta visita és una més de les que està rebent de diferents llocs aquesta temporada la secció de futbol sala blaugrana. Primer van ser els responsables de l’escola de formació de l’Everton, i uns mesos després va ser la Federació Anglesa de Futbol Sala la que va visitar el Barça Alusport. Ara han estat uns clubs japonesos. Aquestes visites són el clar exponent de la gran feina realitzada els darrers anys a la secció blaugrana del futbol sala, que tants èxits ha portat al Club.\nL’equip juvenil es proclama campió de Lliga\nPle de victòries i primera Lliga


Concerts olfactius al museu Rigau de Perpinyà - La Clau\nConcerts olfactius al museu Rigau de Perpinyà\nFragàncies al voltant d’obres que celebren la monarquia francesa\nDimecres, 15 de setembre de 2021. 13:25h\nUn violí, un violoncel i diverses fragàncies es conviden al voltant de les obres clàssiques del museu Rigau de Perpinyà, durant uns "concerts olfactius".\nA més de les seves exposicions actuals Retrats de reines de França (1630-1665) i Retrats en majestuositat, el Museu Rigau de Perpinyà tria l’originalitat oferint una sèrie de concerts olfactius interactius. Davant de cada quadre es destil·len una peça musical i un toc d’aroma, acompanyats d’històries i anècdotes que es responen.\nAquesta iniciativa de mobilització de música i flaires és dirigida per un duet de corda i un experta en perfums. Es podrà veure, escoltar i olorar aquest divendres 17 i aquest dissabte 18 de setembre a les 18.30, 19.45 i 21.00, durant 1 hora per a cada representació.\nEls visitants estan immersos en les obres mitjançant un enfocament transversal únic. El violí d’Audrey Irles i el contrabaix de Salomé Camarroque reserven peces barroques i modernes als espectadors. Sophie Irles selecciona i destil·la les fragàncies, algunes de les quals són icòniques, així com les matèries primeres que les componen.


museus i accessibilitat: de gener 2017\nPresentació del manual Exposicions accessibles. Criteris per eliminar les barreres de la comunicació i facilitar l'accés als continguts\nL’Institut Municipal de Persones amb Discapacitat i l’Institut de Cultura de Barcelona han impulsat l’elaboració d’un manual pràctic, en forma de decàleg, per ajudar a garantir l’accessibilitat universal als continguts culturals, i més concretament, als productes oferts pels museus i centres patrimonials.\nLa presentació del manual "Exposicions accessibles. Criteris per eliminar les barreres de la comunicació i facilitar l'accés als continguts" va tenir lloc el dia 2 de novembre de 2016, a l’auditori del Museu del Disseny de Barcelona. L’acte va comptar amb l’assistència de més d’un centenar de tècnics i directors de diversos museus locals i nacionals, representants d’entitats de persones amb discapacitat i responsables de l’Institut de Cultura i de l’Institut Municipal de Persones amb Discapacitat de l’Ajuntament de Barcelona.\nAquí teniu el making-of de la presentació del manual, que va finalitzar amb una visita a l’exposició temporal “D’obra. Ceràmica aplicada a l’arquitectura”, que fa accessible el seu contingut mitjançant diversos canals de comunicació.\nPer últim, us convidem a descarregar-vos la versió pdf de la publicació seguint aquest enllaç, i us animem a fer-ne la màxima difusió.\nPublicat per Activitats familiars a 13:53 1 comentari:


"El joc d’equilibris de Colau ha arribat a l’extrem que, si es vota a ella mateixa, es mulla."\nper Jofre Llombart 31 de maig de 2019 18:58\nVagi per endavant que no considero la paraula ‘equidistant’ com un cosa pejorativa. No voler-se situar en cap bàndol és una opció legítima no només per la política sinó a la vida en general. És més, hi ha persones equidistants perquè s’ho creuen, no es decanten ni pel blanc ni pel negre per convenciment. I fins i tot si aquesta equidistància és estratègica i no de consciència també és respectable i -per cert- bastant més antic que l’existència dels comuns. De fet, és molt fina la línia entre l’equidistància i autoproclamar-se allò d’un partit transversal, que ocupa la centralitat política, i amb capacitat d’incloure diferents sensibilitats. Tot depèn de com es vengui.\nAra bé, de la mateixa manera que l’equidistància es mereix tot el respecte del món i amb punts a destacar (com per exemple, la possibilitat de fer de ròtula entre sectors), també és cert que l’equilibri només funciona quan no se’l porta al límit. Ara, a Ada Colau, se li està a punt de trencar l’equidistància. L’alcaldessa de Barcelona s’ha pogut sentir més o menys còmoda durant tot el procés perquè era ella qui escollia a qui i quan li donava suport. No es va manifestar mai ni amb l’ANC ni amb Societat Civil Catalana. No va portar l’Ajuntament a l’Associació de Municipis independentistes però tampoc li va tancar les portes a l’1 d’octubre. I per cert, un cop passada aquella jornada, va posar els serveis jurídics del consistori a treballar pels ferits en les càrregues policials.\nÉs a dir, Ada Colau –i per extensió tot l’univers dels comuns- ha tingut la seva zona de comfort gràcies a poder seleccionar els suports en cada moment. La seva principal virtut en l’àmbit nacional és que el bloc independentista l’ha considerat com un instrument de l’espanyolisme i el bloc constitucionalista pensa d’ella que és el cavall de Troia del secessionisme. La prova que aquest funambulisme li ha funcionat és que els resultats de diumenge passat han estat relativament bons, molt millors que qualsevol altra ciutat de l’òrbita ideològica amb Madrid al capdvant. I la cosa encara li pot ser més positiva si és capaç de retenir l’alcaldia.\nDe fet, li ha anat de cinc mil vots poder allargar aquesta equidistància fins el 2023. Si hagués estat la més votada, hauria pogut repetir la fòrmula dels últims quatre anys. Davant la impossibilitat de teixir una majoria alternativa, i pel fet de ser la candidatura amb més vots, Ada Colau va poder ser alcaldessa sense haver-se de decantar ni per l’independentisme ni per l’unionisme. Ho va fer -efectivament- amb suports puntuals a banda i banda, sobretot PSC i ERC. Ara hauria pogut revalidar aquesta via però per cinc mil vots, ara s’haurà de mullar i fins i tot hi haurà la següent paradoxa: entre la llei electoral i els resultats del 26M, el joc d’equilibris de Colau ha arribat a l’extrem oposat: fins i tot si es vota a ella mateixa, s’estarà decantant per un bloc. I si vota Ernest Maragall, també. M’explico:\nEl dissabte 15 de juny els 10 regidors d’ERC votaran la candidatura d’Ernest Maragall perquè sigui alcalde de Barcelona. És probable que els cinc representants de Junts per Catalunya facin el mateix. Això en suma 15, lluny encara dels 21 requerits per la majoria absoluta. Ernest Maragall només podrà ser alcalde si els 10 regidors de Barcelona en Comú també el voten. L’altra opció és que Ada Colau es voti a ella mateixa, una possibilitat que en altres circumstàncies seria la cosa més lògica del món. Però tenint en compte que el PSC i Manuel Valls han anunciat que li regalaran els catorze regidors que sumen socialistes i Ciutadans, l’aritmètica política és molt senzilla: Si Ada Colau es vota a ella mateixa tindrà 24 vots (10 de Barcelona en Comú, 8 PSC i 6 Manuel Valls). Serà alcaldessa, sí, però ho serà havent inclinat la balança cap a una opció. Segurament sense voler-ho conscienment, però serà així i la seva alcaldia serà presentada com que Barcelona es resisteix a ser un bastió independentista. El pla B a tot això és que Colau faci Maragall alcalde, i que els 10 regidors comuns se sumin als 10 d’ERC i als 5 de Junts per Catalunya. Aquesta opció també la posiciona, en aquest cas al costat de l’independentisme que, òbviament, vendrà l’alcaldia de Maragall com un èxit de creixement en un moment d’impàs.\nFins i tot abstenint-se, és a dir, el màxim exercici de neutralitat, Ada Colau estaria facilitant per eliminació que Maragall sigui alcalde en tant que força més votada (com va fer ella el 2015). A hores d’ara, per tant, no se sap qui serà l’alcalde o alcaldessa de Barcelona. Només pot ser Ernest Maragall amb el suport implícit o explícit d’Ada Colau o bé Ada Colau gràcies al suport del PSC i de Manuel Valls. Tot són incerteses. La única certesa que hi ha és que el 15 de juny ja no hi haurà la seva tan preuada equidistància.


Programa Catalunya Clústers\nPublicat el Dimecres, 19 Febrer 2014\nLa finalitat del programa és sistematitzar l'actuació de la Generalitat de Catalunya en l'àmbit de la Política de Clústers i contribuir a la racionalització del mapa de les associacions clústers existents a Catalunya.\nPodran accedir a aquest programa aquelles associacions clústers (*) que compleixin els requisits indicats i que posteriorment, seran desplegats en la corresponent Resolució.\nRequisits per a la participació al Programa Catalunya Clústers\nEls clústers que vulguin entrar al Programa Catalunya Clústers hauran de satisfer els requisits següents:\nEstar alineats amb la política de Clústers de la Generalitat de Catalunya.\nRepresentar iniciatives que donin cobertura a tot el territori català, com a mínim.\nGaudir de personalitat jurídica pròpia, no tenir afany de lucre i estar domiciliat a Catalunya.\nDisposar d'un òrgan de govern integrat majoritàriament per empreses privades.\nTenir un nombre mínim de socis.\nAbastar una mínima dimensió de mercat.\nDisposar d'un pla estratègic, el contingut mínim del qual quedarà establert a l'instrument jurídic que desplegui el Programa.\nDisposar d'un cluster manager professional amb independència que la seva vinculació amb el clúster sigui laboral o mercantil.\nDisposar de la certificació Bronze Label que atorga l'European Secretariat for Cluster Analysis (ESCA).\nTenir representants de la cadena de valor entre els seus associats.\nServeis que ofereix el Programa Catalunya Clústers\nEls clústers que s'integrin al Programa Catalunya Clústers podran gaudir dels serveis següents:\nUtilització de la marca associada al programa.\nCapacitació de clusters managers.\nTutoria i assessorament en matèria de cooperació internacional i d'innovació.\nActivitats de networking.\nAltres serveis que el Departament d'Empresa i Ocupació impulsi en l'àmbit de la dinamització de clústers.\nLa convocatòria per l’accés dels clústers al programa ja està oberta.\nDOGC Núm. 6564 de 18.2.2014 Resolució EMO/287/2014\nEl Parlament aprova la Llei d’Horaris Comercials per blindar el model català de comerç\nLa nova norma incorpora les recomanacions del Consell de Garanties Estatutàries i estableix dos dies festius més d’obertura autoritzada, a determinar per cada ajuntament, que s’afegeixen als vuit festius d’obertura autoritzada per a tot Catalunya que estableix la Generalitat.\nEnquesta: Competències per accedir i transformar el mercat laboral\ncalendari d'activitats firals de Catalunya per a l'any 2014\nPàgina 131 de 138


Quickoffroad: d’abril 2015\nGran dia de ciclisme avui. Ja feia temps que havia preparat la ruta i la setmana passada la vaig proposar i al final, aquest matí, sortíem en Xevi M., la Dúnia, en David i jo a gaudir d'un recorregut molt maco i que ha resultat bastant dur amb uns 2500 metres de desnivell positiu.\nFinalment en Jordi no es trobava en condicions i ha preferit no arriscar-se.\nAl fons s'intueix el nostre destí ...\nHem començat la ruta anant cap a Aiguaviva, Salitja, Vilobí i Santa Coloma, on començaríem el primer port del dia. No l'havia fet mai en bici i la veritat és que m'ha agradat molt i he pogut mantenir un bon ritme durant tota la pujada. Una vegada a Sant Hilari, hem descansat una mica i cap al Pla de Les Arenes de nou pujant.\nAquí no m'he trobat com abans però he anat fent fins a agafar la baixada cap a Coll de Revell on hem gaudit molt de les vistes i el descens. En arribar al desviament de Viladrau, tocava tornar a ascendir cap al Parc Natural, que ens rebia amb contínues rampes del 10% que hem anat fent cadascú al seu ritme. Les vistes de Les Agudes i el Matagalls ens acompanyaven durant gran part del recorregut.\nLa temperatura allà dalt es deixava notar i en algun moment feia fred i tot. A la baixada cap a Santa Fé, de nou a gaudir d'un asfalt immillorable i molt poc trànsit entremig d'aquells magnífics boscos. Hem fet una aturada per avituallar-nos, reomplir els bidons i hem iniciat l'ascens al cim, on ens hem trobat un asfalt molt trencat, fred i boira, però hem aconseguit coronar amb l'alegria d'haver decidit pujar. En David no ho ha fet, ja que la falta de continuïtat fa que no estigui en el seu millor estat de forma.\nHe trobat que pujar amb el 39-27 es fa dur i es pedala amb molt poca cadència a no ser que estiguis en un molt bon estat de forma que no és el meu cas. En Xevi i la Dúnia m'esperaven a dalt, hem fet les fotos de rigor i a patir amb la baixada pel pèssim estat de l'asfalt fins a la cruïlla.\nA partir d'aquí, la Dúnia i jo ens hem deixat caure a un bon ritme i hem gaudit moltíssim tota la baixada amb les moltes paelles i divertits revolts que té aquesta carretera que, junt amb l'escassa circulació, fa que sigui molt divertit traçar i anar a tot el que dóna la bicicleta.\nCap a les 4 érem a l'estació on ens esperava en David. Hem anat a comprar uns entrepans i a 2/4 agafàvem el tren cap a Girona.\nHa estat una sortida molt maca, amb 113 Qms fets i un bon desnivell, que comencen a situar-me en quant al meu estat de forma. Com sempre, la gran companyia fa que encara es gaudeixi més d'aquestes rutes.\nPublicat per Quique a 23:20 Cap comentari:\nFi de la base, començo específic ...\nA mitjans d'aquest mes vaig acabar la base i aquesta setmana ha sigut la primera d'específic. Tot i no haver estat molt estricte, les sensacions són molt positives i veig que tot el sacrifici té la seva recompensa. Igualment que aquests tres primers mesos, vull fer una mica al meu aire, agafant com a referència la planificació però sense obsessionar-me. Intentaré sortir 3 dies en setmana i fer el que cregui més important de cada setmana. Així, per exemple aquesta, vaig fer dos entrenaments en un, fent sèries de Força Resistència i tirada llarga el mateix dia.\nDurant aquests temps, les sortides s'han succeït, amb la bici de carretera, fent sortides per tot arreu i amb diferents companys i amics, gaudint del moment, dels recorreguts i d'anar descobrint noves rutes.\nUna de les que tenia pendent i vaig fer aquesta última setmana, va ser voltar les Gavarres. En principi la intenció era fer-la el més planera possible, però l'entrenament em requeria fer pujades, així que vaig començar fent uns Àngels, però ha sigut una ruta molt maca i que m'ha agradat molt completar amb un bon grapat de quilòmetres i hores sobre la bici.\nUn altra ruta destacable, va ser la de dijous passat amb en Manel, on vaig tornar a gaudir dels corriols de Quart-Fornells. Tot i que van sortir pocs quilòmetres, el ritme va ser bo i les sensacions també.\nTambé destacable d'aquest mes d'abril ha sigut la celebració de la Challenge Girona al costat de casa. Vaig aprofitar per anar a veure sortir i arribar als companys i amics que participaven, amb resultats molt bons de tots ells. Serà una cursa que s'establirà al calendari, ja que l'èxit d'aquesta primera edició ha sigut molt gran, amb una participació de 1000 bikers.\nDoncs res, que segueixo pedalant, gaudint molt i tot això encara sense cap objectiu. Se'm van passant coses pel cap, entre d'altres tornar a la Pedals, però encara no hi ha res clar. A veure com van evolucionant les coses. De moment aquesta setmana també vaig tenir la primera caiguda amb la bici de carretera, per sort sense conseqüències i per una estupidesa meva, que afegida a les esgarrapades del dia anterior, fan que tingui la cama feta un mapa ...\nPublicat per Quique a 11:49 Cap comentari:


El Màlaga empetiteix el Madrid i el remata amb un gol de Cazorla\nEls andalusos arriben amb vida al final i empaten en l'afegit de falta\nDAVID R. JOVER 19/03/2012 00:00\n260x366 L'asturià Santi Cazorla va clavar una falta per l'escaire en el temps afegit del partit que Iker Casillas no va poder atrapar. / ANDREA COMAS / REUTERS L'asturià Santi Cazorla va clavar una falta per l'escaire en el temps afegit del partit que Iker Casillas no va poder atrapar. / ANDREA COMAS / REUTERS\nEl Reial Madrid va deixar-se dos punts ahir al Santiago Bernabéu després de veure com Cazorla, en el minut 91, va marcar un extraordinari gol de falta que, de retruc, manté amb vida el somni del Barça de poder remuntar la Lliga. Ara, després de l'empat contra el conjunt andalús, els de José Mourinho tan sols tenen vuit punts més que el Barça.\nEl Màlaga, tot i anar de més a menys, no va anar de passeig a la Castellana. Va jugar un partit seriós, amb molt d'ordre i sentit, aprofitant les virtuts de cadascun dels seus homes i creient-hi fins al final, fins a aconseguir empatar. L'onze que va plantejar Pellegrini va tenir en l'argentí Demichelis com a referent en el pivot defensiu i va donar consistència als andalusos en el moment que els blancs recuperaven la pilota i activaven una de les seves millors armes: el contraatac. I quan els visitants havien d'atacar, en el moment que el Màlaga recuperava la pilota, era el jove Isco qui conduïa la pilota cap a Cazorla i Joaquín, que sempre van buscar la referència en punta, el veneçolà Rondón. I és que el davanter del Màlaga va perdonar en el minut 5 de partit una ocasió clara de gol que va rebutjar brillantment Casillas. Al minut 15, el mateix Isco va tenir una segona ocasió clara però no va encertar. El seu xut, amb l'esquerra, la seva cama dolenta, va sortir molt desviat quan tot semblava que havia de posar en problemes de nou Casillas.\nI quan perdones el Madrid, i al Bernabéu, tard o d'hora ho acabes pagant. El gol del Madrid no va arribar fins al minut 35 de partit. L'1-0 va ser obra de Benzema, que va rematar de cap una centrada de Cristiano Ronaldo, més generós que de costum en el fet de crear joc i de deixar llançar diverses faltes als companys. Abans de la mitja hora el Madrid va atacar, però sense ser precís. El Màlaga, però, li va robar la pilota durant molts minuts i sense l'esfèrica el Madrid no es va trobar còmode, com li passa quan juga contra el Barça.\nEn el segon temps el Màlaga va acusar el desgast físic que va fer en el primer temps. Els de Pellegrini no van estar tan frescos i tan fins en els contraatacs i van fer dos canvis al minut 59 per donar-se oxigen. Tot i que van anar de més a menys, van aconseguir fer petit el Reial Madrid, que tot i que segueix guanyant partits no sembla estar tan fi com temps enrere. I és que els blancs van acabar pagant la seva falta d'encert en el segon temps tot i millorar les seves prestacions ofensives.\nEls de Mourinho van gaudir de més ocasions gràcies a la velocitat de Crisitiano Ronaldo, que va combinar en diverses ocasions amb Benzema, que actualment està en un estat de forma superlatiu. El francès, imparable en carrera, sembla que ha recuperat el seu millor to en el moment en què el Reial Madrid no sembla tenir la frescor de fa un mes. Va patir per guanyar a Vallecas, per vèncer a Sevilla i ahir contra el Màlaga.\nTot i la millora, el Màlaga, amb l'1-0, va seguir viu en el partit fins al minut 90 i l'espera va tenir recompensa. Un llançament de falta de Santi Cazorla des de la frontal de l'àrea va entrar per l'escaire esquerre de la porteria de Casillas i va suposar l'1-1 final i, també, un bri d'esperança per al Barça, que se situa a vuit punts dels blancs.


Afegits els d'avui: Nou: La batalla de les armes ocultes # Vals gratis pel menjador # El menú especial de les Kunoichis Repe: Renyina a la pastisseria # Els guerrers més forts de la història # El viatger I continuo amb un dels que fan fer al Juliol: El regal del pare # El ninot de neu # El bandit qu...\nHas de tenir un minim de misatge, no se quans sonts, no va per temps. Em deia que necessitava un mínim de 8 missatges i una setmana al fòrum. I ara el que toca. Avui porto 4 capítols, els de dimarts i els d'avui. Primer, els d'avui: Nou: L'escola de ninges del castell del verí # El misteri del temp...\nAvui porto 5 capítols: Els d'avui dimecres: Nou: Anem d'excursió # El manual del ninja # L'escola dels ninges bolet Repe: El seguiment # Val més que no caiguem # El director ha desparegut Els de dilluns: Nou: El gran error d'en Kirimaru # M'encanta el pa de pessic # Una tècnica molt útil Repe: L'ent...\nAfegits els capítols d'avui divendres: "Nou": En Takiyashamaru, el servicial # El director no se n'havia recordat # Les classes particulars d'en Takiyashamaru "Repe": La captura de l'Orin # La captura d'en Rantaro, en Kirimaru i en Shimbei # El tresor secret També he afegit la ca...\nArgument: http://img16.imageshack.us/img16/818/a34658.jpg En Rantaro és el fill d'una família ninja d'una categoria baixa. Per tal de convertir-se en un ninja d'èlit, decideix anar a l'escola de ninges. Allí s'hi trobarà en Kirimaru, en Shinbei i més companys que viuran el dia a dia ninja, sense ob...


El dissabte dia 7 i a les instal·lacions del Club Nàutic Amposta, es va celebrar la tradicional Festa del Rem, que aquest any va arribar a la XIII edició. La Festa va comptar amb la presencia d’autoritats, Junta Directiva, cos tècnic, esportistes actuals i antics esportistes, socis, pares i mares.\nLa jornada va començar al Riu Ebre, amb les regates socials que enfrontaven al equip blanc contra l’equip negre, bots que estaven formats per esportistes del club.\nA les 13h, es va celebrar al Saló d’Actes de la Comunitat de Regants de la dreta, una xerrada medico esportiva, a càrrec del Doctor Joaquin Guasch.\nDesprès de la xerrada i al mateix Passeig enfront a la seu social, es va celebrar un Dinar, que ens va oferir Basilio Fernàndez, recolzat pels membres de junta i col·laboradors del Club.\nUn cop acabat el dinar, es va efectuar un reconeixement a tots els esportistes del club, destacant aquells que van obtenir medalla als Campionats d’Espanya, així com, aquells esportistes del Club que van participar amb la Selecció Espanyola de rem durant el 2016, destacant principalment, la cinquena posició d’Aina Cid al Mundial recentment celebrat, essent aquest el millor resultat que va aconseguir un membre de la selecció Espanyola a nivell absolut.\nFinalment, també vam tenir una acte força emotiu, ja que el Club va voler fer un reconeixement a tots els seus membres que algun cop han participat a uns Jocs Olímpics, essent un total de 8 membres entre remers i entrenador, sent el Club de les TTEE que més olímpics disposa i dels 10 primers de la demarcació de Tarragona. Van poder comptar amb tots els Olímpics del Club, menys amb Bienve Front que es troba a Xilè, entrenant la selecció d’aquell país. El reconeixement va consistir en posar un nom de cadascú dels Olímpics a un bot de competició i el nom de Bienve Front com a entrenador a una motora. Els reconeixements van ser per a: Luismi Oliver (actual President de la Federació Espanyola de Rem), Julio Oliver, presents tots dos als Jocs Olímpics de Los Angeles 84; Toni Merin, Olímpic a Barcelona 92 i Atlanta 96, Bienve Front (fill) timoner a Barcelona 92; David Morales (actual Director Tècnic CNA) I Anna Accensi a Atlanta 96; Bienve Front, com a seleccionador a Atlanta 96 i la més recent, Aina Cid a Rio 2016. Va ser un moment molt emotiu, tant per als que van rebre l’homenatge com per als seus familiar i persones presents.\nData de publicació: 8/10/2017


Castell de Murcurols – Gisclareny / Berguedà | Catalunya Medieval\nCastell de Murcurols – Gisclareny / Berguedà\nRestes de la muralla del castell, una mica allunyades del poblet.\nVegi's l'amplada de les restes de la muralla, en comparació amb un bastó de muntanya.\nSituació: En terrenys del terme municipal de Gisclareny (Berguedà) – Barcelona.\nÈpoca: Medieval. Desconeixem la data, ni tant sols aproximada. Es coneix que cap al segle XIII pertanyia a la família del mateix nom, que s’extingí el segle següent.\nEstat: Desaparegut, llevat d’algunes pedres localitzades, que sense cap rigor científic per la nostra part, creiem que podrien pertànyer a l’antic castell.\nEl llogaret, deshabitat, és com no podria ser d’una altra manera, lliurament accessible.\nDonat que el camí d’accés a aquest lloc coincideix amb el d’accés a la Torre de Faia, ens permetem descriure l’itinerari de forma conjunta.\nIniciem el recorregut a la població de Bagà, ( N 42.25337 E 01.85822 ) a la confluència de l’Avinguda del Districte Forestal amb el carrer Historiador Pere Tomic. En aquest lloc hi ha uns antics safaretjos. Aquí s’inicia la carretera que es dirigeix a Gisclareny, cap a on ens dirigirem.\nTravessarem un petit pont i creuarem l’àrea recreativa de Sant Joan (42.26278 01.83706).\nTrobarem una cruïlla a 42.26249 01.83265, on hi ha un cartell indicant per anar a Gisclareny, a 6,5 km, travessant un curt túnel.\nTrobem una desviació a la dreta, a 42.26369 01.82075, indicada per dos cartells: un diu la Torre de Faia, l’altre la Torre de Santa Magdalena. Aparquem el cotxe al voral de la carretera i baixem a peu (o en vehicle 4x4) el curt camí de terra que al cap d’uns 200 metres arriba al llogaret abandonat de Faia (42.26508 01.82343 ).\nDesprés d’una curta visita, retornem a la carretera asfaltada, agafem el cotxe i reprenem la marxa.\nAl cap d’uns dos o tres-cents metres des de l’accés a la torre de Faia, hi ha un trencall a la dreta per on continuem (42.26356 01.81838) . Hi ha un cartell indicant per anar a Sant Martí del Puig, a 1,5 km. Abandonem l’asfalt i entrem en una pista de muntanya, que d’entrada presenta bones condicions, però que a posteriori, recomanaríem circular-hi amb un vehicle 4x4. La distància total des d'aquest lloc fins a Murcurols, és de 4,1 km.\nHi ha poques desviacions durant el següent recorregut. Les anirem descrivint tal i com apareixen:\nTrencall a la dreta: 42.26447 01.80720. Hi ha uns cartells de senderisme: Font del Faig i Coll de Pendís. Deixem el cotxe aquí i fem un petit recorregut a peu d'uns 200 metres i accedirem primer a unes edificacions abandonades i una mica més amunt, a l’església romànica de Sant Martí del Puig de la Baga, lliurament accessible.\nTornem a pujar al cotxe i continuem, amb destinació al coll de la Bena.\nDesviació a la dreta, que obviem: 42.26428 01.79565. Seguim, amunt.\nFinalment arribem a un lloc del camí, al costat d’una bassa d’aigua, on al davant ja veiem les edificacions del llogaret de Murcurols. Aparquem aquí mateix ( 42.26562 01.78287 ) , al voral de la carretera i ens acostem caminant a les cases.\nLocalització: N 42.26627 E 01.78413. Altitud: 1.178 m.\nAltres: El llogaret, de poques cases, presenta l’aparença d’una vila closa, de forma triangular, en la que les parets posteriors de les cases protegeixen, tanquen, un pati al qual donen les façanes i les portes principals. Encara són clarament visibles en dues de les parets, les marques de les petites obertures que allotjaven les baldes d’una porta.\nPerò en qualsevol cas, creiem que aquestes, no semblen les restes d’un “castell”.\nDonat que a l’Enciclopèdia Catalana es diu textualment :\n“Actualment resten pocs indicis del castell, prop de la masia de Murcurols, al vessant dret de la vall del mateix nom i prop de l'extens bosc homònim”.\nAixò ens ha fet pujar dalt d’un turó molt proper al poble, on hi hem trobat un bon grapat de pedres arrenglerades, formant un marge estranyament més alt que la terra dels voltants, molt ample, i que hom voldria considerar la possibilitat que fos una antiga i a la vegada rudimentària muralla.\nUna vegada a casa, hem situat les coordinades que hem obtingut al cim del turó, en un mapa de Google Earth i la visió projectada, mostra clarament l'esquelet d'unes restes d'estructures.\nEn qualsevol cas, deixem per a persones més enteses en el tema la verificació d’ aquestes observacions.\nSituació d’aquestes “possibles muralles”: N 42.26646 E 01.78604.\nInici de l'itinerari, a Bagà - antics safaretjos públics.\nSituació de les possibles restes de la muralla.\nEsglésia de Sant Martí del Puig de la Baga - Gisclareny.\nPublicat el 28 Agost 2011 per Ricard\tdins de Berguedà amb l`etiqueta Barcelona, Castells, Catalunya, Safaretjos .


El I Torneig de Llegendes Ignacio Avilés enfrontarà a jugadors històrics del CF Gandia i el València CF - Diari Serpis\nEl I Torneig de Llegendes Ignacio Avilés enfrontarà a jugadors històrics del CF Gandia i el València CF\n– El partit es disputarà el divendres 13 de maig i serà a benefici dels refugiats ucraïnesos de la comarca\nLa Casa de la Marquesa de Gandia va acollir el dilluns la presentació oficial del primer torneig de llegendes Ignacio Aviles que enfrontarà divendres que ve 13 de maig als veterans del CF Gandia i del València C.F.\nA l’acte va acudir l’exjugador del València, Fernando Giner, i va ser presidit per la regidora d’esports Lydia Morant, el president del CF Gandia Jesús Sendra, així com membres de l’organització de l’esdeveniment, Paco Sanz, Santi Roca i Jose García, ja que es tracta d’una iniciativa d’Esports COPE Gandia, Comarcal Televisió i l’empresa GF Consultors. També va ser present Darya Stukanova de l’Associació d’Ucraïnesos de la Safor qui va agrair la solidaritat de la iniciativa: “tota ajuda és ben rebuda. La meua gent ho ha perdut tot d’un dia per a un altre. Estem emocionats”.\nTambé van assistir nombroses llegendes del CF Gandia: Espín, Sendra, Cudi, Raúl Bravo, Marcos, Juárez, Damián Castaño, Ignacio Catalá, Pomar, Avilés, Naveiro, Rafa Nogueroles, Juanín.\nEl torneig reunirà per primera vegada un elenc d’exfutbolistes que han marcat època, perquè es vol homenatjar els equips de l’ascens davant el Maspalomas, el de la fase davant l’Europa o el del títol de lliga de Segona B amb César Ferrando.\nHa confirmat ja la seua presència César Melo, Albelda, Carpio, Diego Jimenez, Iván Vidal, Kiko Lacasa, Crespo, Sanmartín, Franco, Chesa, Guijarro i cada dia se sumen més futbolistes a una jornada que pot ser inoblidable.\nEs va anunciar també l’homenatge als quals ja no estan, a més d’Avilés que dona nom al torneig, es recordarà a Ginés, Paco Lorente, Toni Martí, Julián Legido, Quique Peiró, Salvador Bertó i Vicente Morant, entre altres.\nEl preu de les localitats és de 5 €, encara que els menors de 18 anys entraran gratis aportant un quilo de menjar. Les entrades es poden adquirir en la Farmàcia del Passeig, en les oficines del CF Gandia i a Oliva en Medes Sport.\nToreneig de Llegendes\nArticle anteriorEnzo Badenas s’acosta al seu objectiu en el Campionat d’Europa de Motocròs\nArticle següentTavernes impulsa futures inversions i la dinamització del Mercat Municipal


La nova LOPD GDD de 2018 - Advocats i consultors Sant Cugat- Land & Law\nLa nova LOPD GDD de 2018\nLa nova Llei Orgànica 3/2018, de 5 de desembre, de Protecció de Dades Personals i garantia dels drets digitals ha vingut a introduir un seguit de canvis que afecten a la majoria d’empreses del nostre país (petites, mitjanes i grans). Les empreses s’hauran d’assegurar que compleixen amb la nova LOPD en tots els punts, perquè de no fer-ho, podrien enfrontar-se a importants sancions. Per això és important esmentar les novetats més destacades:\nS’introdueix el tractament de les dades de persones mortes per part dels seus hereus tenint en compte les instruccions aportades per aquestes (Art. 3 LOPD)\nS’estableix la presumpció d’exactitud i actualització de les dades obtingudes directament de l’interessat (Art. 4 LOPD).\nConsentiment i interès legítim (Art. 6 LOPD)\nS’elimina el concepte de consentiment tàcit i es reforça convertint-se en una acció més positiva i expressa. La nova LOPD vol assegurar que el consentiment de les persones per al tractament de les dades derivi d’una declaració o acció clara. El consentiment explícit ha de ser verificable, és a dir, l’entitat ha de poder acreditar que el consentiment s’ha obtingut respectant les directrius legals.\nManteniment de l’edat de consentiment als 14 anys (Art 7 LOPD).\nA més, el tractament de dades s’ha de basar sempre en un consentiment previ, però es podrà realitzar en cas que hi hagi un interès legítim. Els menors poden prestar consentiment als 14 anys.\nLes empreses han de protegir les dades dels seus clients i en cap moment compartir-los o filtrar sense el seu consentiment. Hauran d’utilitzar un xifrat fort per a la seva protecció, deixant enrere qualsevol tipus de xifrat obsolet. L’objectiu serà el de garantir de forma jurídica la protecció privilegiada de les dades personals i particulars.\nPrincipi de transparència (Art. 11 LOPD)\nEl principi de transparència es recull en la nova LOPD. Es refereix al fet que els usuaris hauran de ser informats del tractament de les dades, sempre que els afecti. I que hauran de ser informats de manera clara i precisa perquè siguin conscients, amb un llenguatge natural i clarament comprensible.\nLes llistes d’exclusió publicitària, conegudes com Llistes Robinson, són fitxers que han estat creats per tractar l’assetjament publicitari mitjançant SPAM, ja sigui via telèfon, emails, missatges de text, correu postal, etc. La nova LOPD afirma que serà lícit tractar dades de caràcter personal. L’objectiu és que els usuaris que han manifestat la seva oposició, deixin de rebre aquest tipus de comunicacions comercials.\nLimitació del tractament o portabilitat (Arts. 16 i 17 LOPD)\nEs nomenen nous drets que s’uneixen als que ja teníem d’accés, rectificació, oposició o cancel·lació (Arts. 12 i següents). Parlem dels nous drets de limitació del tractament o portabilitat. És una ampliació dels coneguts “drets ARCO”. S’inclou a més, el principi d’exclusió de la imputabilitat del responsable en cas que hi hagi pres les mesures raonables per a la supressió o rectificació de dades. La nova llei també promou l’existència de mecanismes d’autoregulació en el sector públic i privat. Introdueix l’obligació de bloqueig, per garantir que les dades quedin a disposició de les autoritats (AEPD), un tribunal o el ministeri fiscal front a responsabilitats derivades del tractament. L’objectiu és evitar que es puguin esborrar per encobrir un possible incompliment. Quant als procediments administratius, AEPD haurà de desenvolupar i revistar els tractaments de dades personals per adaptar-nos a les noves exigències.\nDelegat de Protecció de dades (Arts 34 i següents)\nEn la nova LOPD es crea la figura del delegat de Protecció de Dades. És el que es coneix com el Data Protector Officer (DPO). Es tracta d’una persona física o jurídica l’assignació de la qual s’ha de comunicar a l’Agència Espanyola de Protecció de dades (AEPD). És obligatori per a determinades empreses comptar amb la seva figura o amb la formació necessària. En cas contrari, la norma esmenta diverses infraccions greus.\nTagsAEPD, consultor, derecho, LOPD, Pau Mestre, Protecció dades\nVINE A VEURE'NS →


Movistar, multada per una alta “fantasma” | El Jurista\nMovistar, multada per una alta “fantasma”\n08/02/2013 07/02/2013 0\nAl març de 2010, Movistar va carregar 6,96 euros a un compte bancari. Així és com va començar el martiri de José Antonio MM. Estranyat, va trucar a la companyia al servei d’atenció al client, on li van indicar que l’import obeïa a una línia de telèfon mòbil que ell mateix havia sol·licitat com a autònom. El problema: ni ho havia sol·licitat, ni era autònom.\nDesprés de que José Antonio expliqués que es tractava d’un error, va rebre una trucada en la que li van indicar que s’havia produït un error, i que anul·larien el contracte i la factura. Res més lluny de la realitat: la companyia li va continuar carregant les mensualitats per la mateixa línia, i quan torna a trucar per solucionar-ho de nou, Movistar li torna a contestar el mateix.\nAixí va ser fins al juny, quan la companyia admet el seu error, dient que es tractava d’una alta irregular, i va rectificar les tres factures que li havia enviat a l’usuari. Tot i així, li va voler cobrar 208,27 euros per “incomplir” el compromís de permanència que va aparellat amb aquest tipus de contractes.\nQuan José Antonio es va negar a pagar aquest import, Movistar va recórrer a una empresa de cobrament de deutes, cedint-li il·legalment les dades del seu usuari. Tot i les trucades que va fer el referit usuari a Movistar i a l’empresa de cobraments, aquesta última l’instava a pagar per evitar que es produís un greu perjudici pel seu nom, béns i drets futurs, i fins i tot li va arribar a enviar una còpia de la primera pàgina de la demanda que li posarien si no pagava.\nVa ser llavors (octubre 2010) quan l’usuari va acudir a FACUA, que va prendre cartes en l’assumpte i va requerir a Movistar per tal de que provés d’alguna manera l’existència del polèmic contracte. Al gener es va contestar el requeriment, però sense aportar res de nou, sinó que es va anul·lar la factura i sol·licitar l’exclusió de fitxers de solvència patrimonial.\nDavant d’aquests fets, FACUA va presentar una denúncia a l’AEPD, la qual es va resoldre després d’un any i cinc mesos. Qualifica els fets com a constitutius d’una infracció greu (art. 44.3 LOPD), per tractar les dades de caràcter personal sense el consentiment de l’afectat (art. 44.3.b LOPD).\nPer últim, cal recalcar que la quantia de la sanció és la mínima per les infraccions greus (que pot arribar a 300.000 euros). La quantia podria haver estat superior, en cas de que es tingués en compte el volum de negoci o activitat de l’infractor, entre altres causes (recollides a l’art. 45.4 LOPD, la qual no és una llista tancada).


El president de la Generalitat, Quim Torra, lliura els Premis Nacionals de Recerca 2017\nQuim Torra també ha posat de relleu “l’aposta del Govern per fer un país referent en coneixement” i ha afegit que aquest “és el nostre compromís i ambició”. Per aquest motiu, ha explicat, el Govern ha impulsat el Pacte Nacional per la Societat del Coneixement, per tal d’assolir entre tots els agents “un major impacte social del coneixement que generem”.\nEn un altre moment de la seva intervenció, el president ha assenyalat que “no podem permetre que Catalunya no es trobi entre les nacions que treballin juntes per aquests grans reptes”, ja que “si tenim la determinació de ser un estat pròsper, solidari i just, és necessari que assumim com a propis els desafiaments globals”.\nEls Premis Nacionals de Recerca, que enguany arriben a la seva 28a edició, són les màximes distincions que s’atorguen en l’àmbit de la recerca a Catalunya i amb les quals el Govern, a través de la Fundació Catalana per la Recerca i la Innovació (FCRi), reconeix l’activitat investigadora dels científics vinculats al nostre país. També es distingeix la col·laboració entre el sector públic i privat, les accions de mecenatge i la divulgació científica a través dels mitjans de comunicació.\nA l’acte també han assistit el secretari d’Universitats i Recerca, Xavier Grau; la secretària d’Empresa i Coneixement, Marta Felip, i els directors generals de Recerca i d’Universitats, Joan Gómez i Josep Pallarès, respectivament, entre d’altres.


El victimisme exagerat de Bartomeu | foodandfoot\nEl victimisme exagerat de Bartomeu\n“La Masia no es toca”. “Hi ha una mà negra contra el Barça”. “Som un club exemplar”. “No hem fet res mal fet”…perdó? Amic Bartomeu, vostè pot no anar pel món dient segon quines coses, sobretot quan sap de sobres que està saltant-se a la torera certs articles d´una nova llei de la FIFA (sí, d´acord, un organisme corrupte i molt poc de fiar, nomes cal recordar tot el tema del Mundial de Qatar -ups, aquest país em sona- o la farsa de la darrera edició de la Pilota d´Or), de fet ho sap tant bé que van intentar que la FIFA fes la vista grossa amb el Barça (què, demanant tractes de favor?). Llavors no digui que no han fet segons quines coses perquè les han fet. Sembla ser que fins i tot sabien que un dia d´aquests podien tenir problemes grossos, ja que hi havia uns quants joves que ja no podien jugar. Ups, potser sí que alguna cosa no s´ha acabat de fer bé del tot…\nLa roda de premsa del president blaugrana va ser, quasibé, de vergonya aliena. Cert és, sense cap mena de dubte, que la sanció de la FIFA no solament és desproporcionadíssima sinó que afecta d´una manera brutal al primer equip, als professionals, quan la “malifeta” culé s´ha produït amb uns joves asiàtics que, no ho dubta ningú, estan molt ben cuidats a la Masia. I aquí es produeix el primer error de Bartomeu: la FIFA no ataca a la Masia, no ataca la manera global d´actuar del Barça, sinó que diu que no pot contractar a una jugadors de certa edat que visquin en certs llocs del món. Llavors, si tu dius que estàs d´acord amb la normativa però vols que t´eximeixin de complir-la és que molt d´acord no hi estàs. I si demanes un tracte de favor “perquè ningú tracta als nens millor que el Barça” és que t´estàs fent el xulo, estàs presumint, i trobo que és millor que et diguin que ho fas molt bé que dir-t´ho tu mateix. Lleig. I no facis una roda de premsa dient que no has fet res mal fet, insisteixo, quan més endavant admets implícitament que ho has fet. Sí que és com a mínim “curiós” que aquest organisme de la FIFA trigui quatre mesos en comunicar-te la sanció, això ja se m´escapa, i si que és cert que darrerament el Barça està rebent per tot arreu. Però vincular-ho tot plegat a una nova “teoria de la conspiració”, sobretot sense aportar proves, queda una mica “villarato”, “pepero”, “pedrojotero”. Cert que es va atacar al Barça amb el tema “villarato” o amb la sospita del suposat dopatge, però això tots sabem ja d´on va sortir i perquè. I lo del tema Messi i el tema Neymar doncs sembla ser que també, però la FIFA són figues d´un altre paner, per molt que hi hagi un dirigent madridista a la comissió de defensa del jugador. Que sí, et fa pensar, però compte amb com ho expliques perquè corres el risc de fer el ridícul. No facis acusacions sense tenir proves i, sobretot, no diguis que no has fet res quan sí que ho has fet, no presumeixis tant d´exemplaritat, deixa que siguin els altres que ho diguin.\nTot aquest assumpte s´ha portat fatal, però també es cert que la sanció és per caure´t de cul, sembla que vagin a fer-nos mal, i impedir que el primer equip faci fitxatges és fins i tot ridícul. No té sentit, no s´aguanta per enlloc. Però no vagis fent-te la víctima pel món encara que tinguis motius, és millor admetre les teves faltes (sobretot si les has fet) i per molt que tu donis un tracte meravellós als joves que resideixen a la Masia això no et dona dret a saltar-te les normes, encara que la norma sigui injusta…que no ho deu ser tant si tu has reconegut que hi estàs d´acord.\nEtiquetes: Barça, Bartomeu, la Masia, sanció FIFA


Odontologia per a bebès -Preguntes més freqüents\nÉs veritat que durant l’embaràs el bebè treu el calci de les meves dents i les deixa més fràgils?\nNo. El calci necessari per a la formació de les dents del teu bebè prové d’una alimentació equilibrada, mai de les teves dents.\nQuan es comencen a formar les dents de llet?\nComencen a formar-se partir de la sisena setmana d’embaràs i segueixen desenvolupant-se fins a erupcionar en la boca. Per això és tan important l’alimentació de l’embarassada. Qualsevol problema de salut de la mare o del bebè durant aquest període podria afectar l’estructura de les dents de llet. Per exemple, els bebès prematurs o amb baix pes en néixer tenen més probabilitats de presentar alteracions de l’esmalt (hipoplàsies).\nQuan es comencen a formar les dents permanents?\nLes dents permanents comencen a formar-se poc abans del part i fins al tercer any de vida del nen, aproximadament. Per això, algunes malalties o medicacions en la primera infància poden repercutir sobre la formació de l’esmalt de les dents permanents.\nHe de prendre suplements de fluor durant l’embaràs per protegir les dents del meu bebè?\nNo. Es desconeix fins a quin punt és efectiu el fluor sistèmic prenatal (pastilles). Únicament els efectes tòpics (glopeigs, gels, vernissos) han demostrat ser beneficiosos.\nÉs important la lactància per al desenvolupament de la boca del meu bebè?\nSí, és de vital importancia perquè:\nLa succió del pit és una activitat essencial per al creixement i el desenvolupament correctes de la seva boca.\nEls nens que tenen una lactància materna adient presenten menys problemes de males oclusions (males mossegades) que els alimentats amb biberó des dels primers mesos.\nLa llet materna conté anticossos responsables de la defensa del seu organisme.\nLa lactància li proporciona satisfacció, plaer i seguretat.\nLa lactància materna perllongada (més d´un any) ocasiona càries?\nNo necessàriament. La llet materna no és cariogènica. No obstant això, recorda que els factors principals per a l’aparició de càries precoç són la falta d’higiene i l’alimentació nocturna. Per això, si la lactància materna és a demanda durant la nit, i a més a més la mare no neteja les dents del seu bebè després de la presa, el bebè pot desenvolupar càries.\nSi he de fer servir el biberó, com usar-lo de manera que no perjudiqui el desenvolupament de la seva boca?\nMira de fer que l’orifici del biberó tingui un flux similar al dels pits materns perquè el bebè realitzi els exercicis de succió necessaris.\nIntenta donar-li el biberó en una posició vertical per tal que hagi de fer exercicis de succió amb major esforç i s’afavoreixi un correcte creixement de la boca.\nMai no afegeixis sucre, mel, endulcorants o cereals al biberó. Els sucs han de ser oferts en tassetes, no en biberó.\nA partir de l’erupció de la primera dent, evita el biberó nocturn. Si no ho fas així, és molt important que realitzis la neteja bucal abans que el teu bebè s’adormi.\nEl biberó ha de limitar-se als 12-18 mesos posteriors al naixement. A partir d’aquesta edat, mira de fer beure al teu fill tots els líquids d’una tassa.\nNo recomanem l’ús del xumet ja que la lactància materna supleix totes les necessitats de la fase oral. (link chupete)\nEn cas de ser utilitzat, el xumet ha de limitar-se als 18-24 mesos d’edat, ja que existeix una forta associació entre aquest hàbit i l’alteració de la posició de la llengua, la qual pot ocasionar males oclusions (males mossegades).\nÉs dolent que el meu dit es xumi el dit?\nLa succió del dit és un hàbit natural i réflex en molts nadons durant els primers mesos de vida. No obstant això si persisteix, es converteix en un hàbit molt difícil de treure i a llarg termini ocasiona greus seqüeles en la mossegada del teu fill.\nSi el teu fill té més de tres anys i encara es xuma el dit, consulta al ortodoncista o al odontopediatra\nNo. La càries és una malaltia infecciosa i transmissible que depèn de molts factors, principalment els següents: poca higiene bucal, transmissió primerenca de bacteris de la saliva materna, dieta rica en sucres, alimentació nocturna, visita tardana a l’odontopediatra, etc.\nPer evitar la transmissió dels bacteris de la teva boca (especialment si has tingut alt índex de càries), no comparteixis estris amb el teu bebè (culleres, raspalls dentals), no netegis el xumet amb la teva saliva, no li facis petons a la boca ni bufis directament sobre el menjar per refredar-lo.\nPer què és important mantenir sanes les dents de llet, si li han de caure?\nPerquè una boca lliure de càries en la infància està directament relacionada amb una boca sana en l’edat adulta. Si vols que el teu fill sigui un adult sense càries, tingues cura les seves dents de llet!\nPerquè si existeix una infecció en les dents de llet, les dents permanents (que es troben just per sota) es poden veure afectades.\nPerquè les dents de llet serveixen perquè el teu fill mastegui bé i parli correctament, i mantenen el lloc per a les dents permanents. A més, un somriure sa afavoreix el desenvolupament de la seva autoestima.\nQuines conseqüències pot tenir una càries en les dents de llet?\nDolor intens, visites d’urgència i hospitalitzacions per infecció facial.\nDisminució del desenvolupament físic del bebè.\nCost elevat de tractament.\nMajor índex de càries en les dents permanents.\nAfectació de les dents permanents (de l’esmalt, del camí d’erupció, de la posició d’aquestes en l’arcada, etc.).\nQuan he de començar a netejar de la boca del meu fill?\nPreferiblement abans de l’erupció de les dents de llet. Fes massatges a les genives del teu nadó amb una gasa o un drapet net humitejat amb aigua.\nUn cop hagin sortit les seves dents de llet, la neteja és obligatòria. Utilitza una gasa humitejada o un didal suau, almenys dues vegades al dia.\nA partir de l’any d’edat, utilitza un raspall dental infantil de cerres suaus i realitza el raspallat almenys dues vegades al dia.\nA partir de l’erupció dels seus queixals (18-24 mesos), passa cada nit un fil dental entre les zones de contacte.\nRecorda que els nens no adquireixen fins als cinc anys l’habilitat suficient per realitzar una higiene bucal eficaç.\nQuina pasta de dents he d’usar?\nEn nens menors de 2 anys, que encara no han après a escopir correctament, es deu “raspar” la pasta de 1000ppm de fluor sobre el raspall.\nEn nens majors de 3 anys, es deuen utilitzar pastes dentals amb 1000-1450 ppm en quantitat “pèsol”.\nÉs bo el fluor?\nEl fluor tòpic és una excel·lent eina per protegir l’esmalt de l’atac bacterià i reduir el risc de càries dels nens.\nNo obstant això, l’odontopediatra ha d’avaluar el risc individual de càries del teu fill per decidir sobre la freqüència d’administració i la dosi adient.\nQuan he de dur el meu fill a l’odontopediatra?\nAbans del seu primer aniversari.\nRecorda que has d’anar al dentista perquè t’ensenyi les eines perquè el teu fill mai no pateixi càries, no per tractar-lo.\nEls consells i l’assessorament primerencs de l’odontopediatra t’ajudaran a què mai no pateixi un mal de queixal o hagi de passar per una anestèsia dental.


QUALITAT I PREVENCIÓ - INDUSTRIAL CEISA\nUna constant a Ceisa\nActuem en tots els nostres procediments regits per un manual de qualitat que defineix sense equívocs tots els processos organitzatius. Certificats per quarta vegada consecutiva amb el Sistema de Qualitat Norma ISO 9001: 2008, implantem totes les directrius per a garantir la qualitat en tots els projectes i en la pròpia dinàmica empresarial.\nImpartim anualment formació en matèria de qualitat a tots els tècnics que s’incorporen a Ceisa amb l’objectiu de transmetre des del primer moment els criteris i els objectius d’excel·lència que Ceisa persegueix en tots els seus projectes.\nCeisa és tot un referent en la protecció i la seguretat de les persones, tant que ha fet de la prevenció dels riscos laborals un dels pilars estratègics i no només dels seus empleats, sinó també dels dels seus proveïdors, contractistes i empreses col·laboradores.\nLa política de prevenció de Ceisa fomenta la formació i la transmissió d’informació, aplicant principis comuns en la gestió de la seguretat i la salut dels seus empleats. Aquests principis són els següents:\nCompliment de la legislació i normativa vigent en matèria de prevenció de riscos laborals i d’altres requisits que voluntàriament subscrigui.\nIntegració de l’acció preventiva en el conjunt de les actuacions i en tots els nivells jeràrquics, a partir d’una correcta planificació i posada en pràctica de la mateixa.\nAdopció de les mesures necessàries per garantir la protecció i el benestar dels empleats.\nAconseguir la millora contínua del sistema, mitjançant una formació adequada i la informació en matèria de prevenció.\nQualificació del personal i aplicació de les innovacions tecnològiques.


Uns mitjans de comunicació públics autònoms i desgovernamentalitzats – Periodisme social\nPublicat per Periodisme social on Abril 24, 2012 Abril 24, 2012\nUns mitjans de comunicació públics autònoms i desgovernamentalitzats. Article d’opinió publicat a Media.cat el 24 d’abril de 2012.\nLes lleis sobre mitjans públics haurien de servir per desgovernamentalitzar-los i garantir el pluralisme polític. Potser calen reformes. En la meua opinió, hauríem de tendir a models com el de la BBC amb autonomia financera i que compten amb consells d’administració on estan representats no només els partits sinó la societat civil. Amb tot, pense que només amb això no hi ha prou. Cal, a més, un canvi de mentalitat: la societat ha de deixar de tenir assumit que els mitjans públics van a servir els interessos del partit governant. Som els periodistes els que hauríem d’encapçalar el canvi en la percepció derrotista que la ciutadania té sobre el tema perquè no es conforme amb una televisió o ràdio pública que informa a afavorint el govern de torn perquè “tots són iguals”. S’ha donar a conèixer que hi ha models de mitjans públics arreu d’Europa que funcionen amb independència respecte al poder polític i que, per tant, és un objectiu possible.\nQuan la societat civil s’organitze per reivindicar aquest dret, quan es reclamen uns mitjans públics de qualitat i independents de la mateixa manera que es fa amb la sanitat i l’educació pública, es tindrà la batalla guanyada. Un canvi de mentalitat social com aquest possibilitarà que molts polítics deixen de veure els mitjans públics com una eina de propaganda i s’acabe la picabaralla política al respecte. Podem millorar la situació amb una nova llei per regular aquest àmbit -i, sens dubte, és necessari fer-ho-, però no servirà de res si l’autonomia d’aquests mitjans no s’esdevé una demanda social majoritària que pressione els partits polítics.\nEntrada prèvia En el caso de Repsol-YPF: Estoy de acuerdo con Cristina Fernández\nEntrada següent Avui es presenta l’Anuari Media.cat. “Els silencis mediàtics de 2011”\nRetroenllaç: Mitjans de comunicació públics autònoms i desgovernamentalitzats | ASAMBLEA VINARÒS


L'advocat general de la UE afirma que Uber és una empresa de transport - Cat Diàleg - Diari Digital català\nEconomiaZPortada DerechaZResto 11 May, 2017 CatDialeg.cat 0\nInici » Historic » L’advocat general de la UE afirma que Uber és una empresa de transport\nMaciej Szpunar, advocat general de la Unió Europea, opina que Uber és una empresa de transport, “encara que sigui un concepte innovador es pot obligar a disposar de les llicències i autoritzacions que calguin per al Dret nacional”. Aquesta afirmació, que no és vinculant, s’ha portat a terme per la demanda de la Associación Élite Taxi a Barcelona. La majoria de vegades els magistrats prenen en consideració el criteri de l’advocat general.\nEn 2014, fruit de la creixent tensió entre el sector del taxi amb l’americana Uber, la Associación Élite Taxi va demandar-la a Barcelona per la manca de llicències. El jutjat no va saber quina resolució prendre i ho va remetre al Tribunal de Justícia de la Unió Europea. Davant d’aquest cas legislatiu difícil de determinar s’arriba a qüestionar-se la pròpia naturalesa d’Uber.\nEls taxistes no volien que Uber operés perquè la qualificaven d’empresa de transport, com són ells. L’empresa es defenia argumentant que ells eren només intermediaris.\nEn aquest sentit, Maciej Szpunar assenyala que abans de tot s’ha d’esclarir “si les prestacions ofertes per la plataforma Uber es beneficien del principi de lliure prestació de serveis com a serveis de la societat de la informació o si estan incloses en l’àmbit del transport regulat pel Dret dels Estats membres”.\nVal a dir que la Comissió Europea no en sap molt bé com resoldre el problema jurídic. La tesi oficial és que “els prestadors de serveis solament haurien d’estar obligats a obtenir autoritzacions o llicències quan sigui estrictament necessari per aconseguir els objectius d’interès públic pertinents”. I en aquest cas, “les plataformes col·laboratives no han d’estar subjectes a autoritzacions o llicències si solament actuen com a intermediaris entre els consumidors i aquells que ofereixen el servei en qüestió (per exemple, serveis de transport o d’allotjament)”.\nEl polonès Szpunar acaba qualificant Uber com “un servei mixt, on una part actua per via electrònica i l’altre no”.\nBarcelona acollirà el juny una conferència de líders religiosos sobre terrorisme gihadista\nLes vendes de cotxes a Catalunya creixen un 25% l’agost, fins a 9.088 unitats\nBarcelona135 cotxes3 Uber4 UE21


Cervera estrena la capitalitat de la cultura catalana 2019 - VilaWeb\nAlbert Pla: 'Desobediència civil són dos milions de paios anant als Lledoners a treure'n els presos'\tAlbert Pla: 'Desobediència civil són dos milions de paios anant als Lledoners a treure'n els presos'\n'La Rambla de les floristes', l'oda de Sagarra a la Rambla, arriba al TNC\t'La Rambla de les floristes', l'oda de Sagarra a la Rambla, arriba al TNC\nRodolf Sirera rebrà el Premi d'Honor de les Arts Escèniques Valencianes\tRodolf Sirera rebrà el Premi d'Honor de les Arts Escèniques Valencianes\nTemporada Alta 2019: un centenar d’espectacles per a reflexionar sobre la condició humana\tTemporada Alta 2019: un centenar d’espectacles per a reflexionar sobre la condició humana\nUna 'Turandot' d'alta tecnologia s'estrena mundialment al Liceu de la mà de Franc Aleu\tUna 'Turandot' d'alta tecnologia s'estrena mundialment al Liceu de la mà de Franc Aleu\nBruno Oro: 'Ara els humoristes estem una mica acollonits'\tBruno Oro: 'Ara els humoristes estem una mica acollonits'\nLa vila segarrenca programa dues-centes activitats i s’estrena amb l’espectacle multidisciplinari 'MEM'\nAquest 2019, la Capital de la Cultura Catalana serà Cervera, la ciutat més petita que fins ara haurà ostentat aquesta distinció. S’han programat gairebé 200 accions interdisciplinàries per a difondre la riquesa cultural de la capital de la Segarra. Una programació que és el resultat d’un procés participatiu en què han consultat gairebé una cinquantena d’associacions culturals de la comarca i en què s’opta per la creació més que no pas per l’exhibició. Concretament, presentarà setanta projectes culturals i artístics de nova creació.\nEls actes comencen dissabte al vespre amb l’espectacle inaugural, ‘MEM’ –acrònim que significa ‘unitat mínima d’informació cultural’–, al Teatre de la Passió. És un muntatge de producció pròpia dirigit per Pep Oriol. Mitjançant el teatre, la dansa, la música i les arts visuals, parla de la cultura des d’un vessant polièdric. Per això parteix del concepte més bàsic i universal de cultura i en segueix l’evolució. Al final, s’acaba centrant en la mateixa ciutat i les seves particularitats culturals.\nEls cinc eixos programàtics de la capitalitat\nLa programació de la capitalitat de Cervera s’articula al voltant de cinc eixos argumentals que en relacionen tots els aspectes des d’una mirada contemporània, nous públics, cultura transformadora, territori i transmissió cultural.\nSota el concepte de ‘mirada contemporània’ s’apleguen accions per a entendre el passat com una eina de present però, sobretot, de futur. És a dir, han cercat la manera d’explicar el patrimoni, entès en el sentit més ampli del terme, amb noves mirades i des d’una visió actual. Destaquen projectes com el mateix espectacle inaugural; els ‘Sis diàlegs’, un seguit d’intervencions artístiques de diferents creadors en diversos espais; i el projecte ‘Museu de carrer’, una aplicació de mòbil de nova creació que acostarà el patrimoni local al ciutadà i al visitant.\nLa capitalitat també vol crear accions inclusives, on tothom se senti representat i interpel·lat. En aquest sentit, hi ha previstes activitats per a tota mena de públic i maneres de fer que fomentin la introducció de noves disciplines artístiques. Alguns pilars d’aquest eix són projectes com ara ‘Moments Màgics Espais Únics-MMEU’, un seguit d’espectacles multidisciplinaris de petit format que es fan en espais singulars de Cervera, i el festival de microteatre A Pèl, amb obres de teatre breus en espais no convencionals.\nUn altre dels propòsits de la programació és que les accions culturals generin un impacte positiu en l’economia, el turisme, l’educació i, en definitiva, en tota la societat. Promou projectes de producció pròpia que puguin esdevenir estratègics i facin de la cultura una eina transformadora. En aquest sentit, s’han creat propostes com ara ‘Artèria’, accions artístiques als aparadors del carrer Major de Cervera amb l’objectiu final que aquests espais s’acabin llogant i, per tant, es pugui dinamitzar el centre històric del municipi. També s’hi emmarca l’exposició ‘Les tres cultures’, una mostra sobre les cultures cristiana, musulmana i jueva que han deixat empremta a la ciutat.\nFinalment, l’eix territorial té dues voluntats clares. D’una banda, difondre els artistes i creadors de la zona i, d’una altra, produir accions culturals i artístiques tenint en compte el territori, però amb voluntat de transcendir els límits geogràfics de Cervera. En aquest àmbit, destaquen projectes com ‘Córrer la veu’, amb diferents iniciatives entorn de la lectura; ‘Bach en dansa’, que fusiona dansa contemporània i música en directe; i un projecte conjunt de la Jove Companyia de l’Escola de Dansa Montse Esteve de Guissona i l’Orquestra de Cambra de la Catalunya Interior, amb seu a Cervera. També s’hi inclouen altres iniciatives, com ‘Lo paper’, un espectacle teatral i musical creat conjuntament per totes les companyies teatrals de Cervera; una exposició sobre els germans cerverins Gómez Grau, que van ser uns reconeguts fotògrafs de grans produccions de Hollywood; i la cantata ‘L’espill encantat’, basada en poemes del cerverí Jaume Ferran.\nL’eix de la transmissió apel·la a la memòria, el reconeixement i l’herència cultural i artística. Engloba projectes en què es transmeten aquests coneixements mitjançant diversos formats, canals i disciplines. Entre les propostes més destacades, figuren el festival de contes Segamots, que es farà a l’estiu; l’exposició ‘Artesans del barroc’, que mostra el patrimoni barroc de la capital de la Segarra; un concert del reconegut artista Jordi Savall i la Trobada Nacional de Diables i Carranquers, entre més.\nEls noms propis de la capitalitat de Cervera\nLa programació de la capitalitat d’aquest 2019 inclourà noms propis destacats de l’escena nacional i amb forta presència en l’àmbit internacional. Entre aquests, destaquen la companyia de dansa de la ballarina Sol Picó, el músic Jordi Savall, la companyia de teatre cerverina Fadunito, el músic Jaume Pla, ànima de Mazoni, i el periodista cerverí Josep Ramoneda. També hi farà parada el poeta Josep Pedrals, el cinematògraf Xavier Marrades –establert a Cervera–, el compositor Salvador Brotons i l’artista gallega Ana DMatos, entre molts més.\nLa programació cultural estable també es reforçarà\nA banda d’aquests projectes de nova creació, Cervera té a l’agenda cultural de caràcter estable altres cites anuals imperdibles, com ara l’Aquelarre, el Festival de Pasqua, el Curs Internacional de Música-Càtedra Emili Pujol i la Passió medieval, a més d’una llarga llista d’exposicions i intervencions patrimonials que es veuran reforçades pel fet de formar part de la programació de la capitalitat. La suma de totes aquestes activitats inundarà enguany de cultura la capital de la Segarra.